Allerheiligenflud 1532
At Allerheiligenflud 1532 wiar en swaar sturemflud faan a 31. Oktuuber bit tu a 2. Nofember 1532. Hat räänd auer't Nuurdsiaküst faan Denemark bit deel tu Belgien. 

Uun Nuurdfresklun skel düüsenen amkimen wees. Alian üüb Ual-Nuurdstrun wiar't 1.500 duaden. Uun't St. Nikolaus-Sark faan Klasbel as det sturemfludmarke tu sen: 4,16 m auer normool. Detdiar sturemfludmarke as det äälst, wat bit daalang erhäälen blewen as. 

Di 1. Nofember as di katuulsk feierdai Allerheiligen, an di dai hää't al flooksis swaar sturemfluden jewen: 1170, 1304, 1436, 1510, 1530, 1532, 1570, 1627, 2006.

Nuurdsia